Harsány Község Önkormányzat Képviselő-testülete a helyi általános iskolában végzett több évtizedes eredményes és maradandó oktató-nevelő munkájáért „Harsány Községért” kitüntető emlékérmet adományoz Körmendy László Istvánnénak.

Körmendy László Istvánné 1964. augusztus 01. napjától 1993. szeptember 22. napjáig dolgozott a helyi általános iskolában.

A tantestület tapasztalt, meghatározó, módszertanilag kiteljesedett, elkötelezett egyénisége volt.

Jellemzője volt a hivatástudat, a gyermek- és szakmaszeretet, a következetesség, igényesség, pontosság, a közösségért érzett felelősség és a tehetséges tanulókkal való foglalkozás.

A korabeli iskolai közösségi élet aktív szereplője és szervezője volt.

Pedagógiai pályája alatt gyerekek százait tanította meg a kémia és fizika rejtelmeire.